  Анжелика Тихонова корреспондент 19-тӥ куарусёнэ Ижкарын Пыӵал тӥрлык поттӥсьлэн нуналэз улсын «Любэ» группа (0+) кырӟалоз. Со сярысь Удмуртиысь тӧролэн но кивалтэтлэн пресс-службазы ивортӥз. Артистъёс выль кырӟанъёссэс но кемалась тодмо хитъёссэс быдэстозы Праздник улсын Ожгар но уж данлыкъя монумент, Михаил Калашниковлэн но Дмитрий Устиновлэн бюстъёссы, Ижкарысь пыӵал тӥрлык поттӥсьёслы синпелетъёс но буре ваён пулъёс доры сяська понозы. 19 часын Шор площадьын праздниклы сӥзем концерт кутскоз (0+). Со улсын пыӵал тӥрлык поттон удысысь ветеранъёсты, династиосты, егит ӧнерчиосты пусъёзы. Пусъём, Пыӵал тӥрлык поттӥсьлэн нуналэз – Россиысь обороная промышленность удысын ужасьёслэн ӧнер праздниксы. Сое 2012-тӥ арысен кутскыса арлы быдэ 19-тӥ куарусёнэ пусъё. Праздникез пыӵал тӥрлык кылдытӥсьлэн Михаил Калашниковлэн кичӧлтэмезъя юнматӥзы. Тегъёс: Мерлык Ижкар Удмуртия Пыӵаллэсьтӥсьлэннуналэз  